Mamat Exists

Mohd Ali Kamarudin (lahir  23 April 1978) atau lebih dikenali sebagai Mamat Exist ialah seorang penyanyi lelaki Malaysia. Beliau ialah bekas vokalis kepada kumpulan pop rock Exists. Beliau bergerak secara solo pada tahun 1995 dan popular dengan lagu "Salju Di Danau Rindu" dan "Hanya Engkau Kekasih".

Kerjaya
Beliau memulakan kerjaya dalam bidang nyanyian ketika berusia 12 tahun bersama kumpulan remaja Exists pada tahun 1991. Beliau meninggalkan Exists pada 1994 dan meneruskan kerjaya seni muziknya secara solo. Pada tahun 1995, Mamat muncul dengan album solo pertamanya berjudul Mamat yang diterbitkan oleh Mat Penang di bawah label Jojo's Production. Lagu hit dalam album ini ialah Salju Di Danau Rindu.

Gegar Vaganza 2014

Mamat merupakan salah seorang peserta Gegar Vaganza musim pertama pada 2014. Beliau telah memenangi tempat ketiga sekaligus membawa pulang wang tunai sebanyak RM15,000. Beliau juga telah dianugerahkan Persembahan Terbaik Pilihan Penonton dan membawa pulang wang tunai sebanyak RM5,000. Berikut ialah senarai persembahan beliau:

Kehidupan peribadi
Beliau telah berkahwin dengan Marshila Mustapa Kamal pada 2001 dan dikurniakan tiga anak, iaitu Aleeya Mysara, Mohd Eiki Daniel dan Dylea Mysara. Perkahwinan mereka hanya bertahan selama 9 tahun apabila mereka bercerai talak dua pada 29 Oktober 2009.

Diskografi

Album studio
 Mamat (1995)
 Pasrah (1996)
 Seminit Bagiku (2004)

Album kompilasi
 Dulu...Sekarang (2003)
 Naluri Kasih (2006)

Rujukan

Pautan luar
 

Penyanyi lelaki Malaysia
Orang hidup
Kelahiran 1978
Orang Malaysia berketurunan Melayu
Muslim Malaysia
Orang dari Johor
Peserta Gegar Vaganza